Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 37

21. században preferált, meghatározó fontosságú – értékeire. A tantervben szereplő magyar, európai és globális műveltség egymásra épülő elemei kiemelten szem előtt tartják a tanulók lehetséges életszerepit. A tanterv kompetencia alapú, a műveltséget elsősorban képességként interpretálja, ezt jelzi a tanterv elnevezése is. A tanterv azt szorgalmazza, hogy azok a kulcskompetenciák kapjanak kiemelt szerepet, amelyeknek fejlesztése, megerősítése a tudás alapú, versenyre, politikai demokráciára, az emberi kapcsolatok humanitására épülő társadalomban elengedhetetlen. A KÉK tanterv az iskolába lépés kezdetétől a következő kulcskompetenciák és képességcsoportok fejlesztését preferálja: kommunikációs képességek, olvasás, információkezelés, döntés, szabálykövetés, lényeglátás, problémamegoldás, alkotás, kritikai hozzáállás, kooperáció, szolidaritás.  A KÉK tanterv célja az is, hogy segítse a tanulók személyiségét fejlesztő folyamatok megtervezését (szükségletek, érdeklődés, érzelmek, magatartás, akarat, szokások, attitűdök), a szocializációs és perszonalizációs folyamatok nyomon követését.  A KÉK tanterv végül a tanulási folyamatba bevont értékek (tudomány, művészet, hagyomány, természet, vitális értékek, stb.) közvetítése mellett reményei szerint az értékek átörökítésére, megőrzésére, az értékek védelmére, valamint az értékválasztásra is felkészíti, illetve orientálja a tanulókat.  A KÉK tantervet választó pedagógusok, iskolák szempontjából a tanterv azt a célt szolgálja, hogy segítse helyi tantervüknek – a Nemzeti alaptanterv kiadásáról, bevezetéséről és alkalmazásáról szóló Kormányrendelet szellemében történő – összeállítását egy, a gyakorlatban többször kipróbált, lemért, és a mérések tükrében eredményesnek látszó, a gyakorlatban kivitelezhető pedagógiai rendszerrel, amely  Tantárgyi kínálatát a kultúra széles választékából, valamennyi ágából (anyagi, szociális, szellemi és fajából (tradicionális, autonóm, heteronóm és generatív) merítette, ennek megfelelően képes kielégíteni az általános iskolai tanulók kíváncsiságát, érdeklődését, játék- és mozgásszükségletét, alkotókedvét.  Alkalmas arra, hogy az iskolában iskolaotthonos oktatást-nevelést valósítsanak meg, ha a szülők erre igényt tartanak. A kötelező tanórai és a szabadon választható foglalkozások összeállításához a tanterv tartalmas kínálatot ajánl.  Lehetővé teszi, hogy az iskolák valamennyi tantárgyból emelt szintű oktatást valósítsanak meg, ha erre a szülők részéről igény fogalmazódik meg.  Biztosítja a mindennapi testedzést lehetővé tevő foglalkozások, sportköri, szakköri foglalkozások helyi tanterve történő beépítési lehetőségét.  Garantálja a Nemzeti alaptantervben deklarált kiemelt fejlesztési feladatok maradéktalan teljesítését.  Tanulás centrikus, kooperativitáson alapuló pedagógiai észjárást szorgalmaz, amely feltétele a különböző felkészültségű, tanulási tempójú tanulók differenciált fejlesztésének, valamint a projektmódszer alkalmazásának. 2006/20/II. szám

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes